Holidays in Eden
Holidays In Eden (ქართ. დასვენება სამოთხეში) — ბრიტანული ნეო-პროგრესული როკ-ჯგუფ Marillion-ის მეექვსე სტუდიური ალბომი. იგი გამოვიდა ბრიტანეთში 1991 წელს. ეს იყო ჯგუფის მეორე ალბომი ახალ ვოკალისტთან, სტივ ჰოგარტთან ერთად. ახალი ჩანაწერი ჯგუფის ბევრმა მოყვარულმა ჩათვალა ძველ სტილთან დაშორებად. ჩანაწერები დამზადდა ალბომის Seasons End საკონცერტო ტურნეს შემდეგ, რომელიც თითქმის ერთ წელიწადს გაგრძელდა. მიუხედავად ჯგუფის მცდელობისა, ჩაეწერა ალბომი, რომელიც დააკმაყოფილებდა ყველა ტიპის მსმენელს, დისკი არ სარგებლობდა პოპულარობით. იგი კომერციულად წარუმატებელი გამოდგა, ჯგუფის სხვა ალბომებთან შედარებით.